Szivacski Donát
Szivacski Donát (Szeged, 1997. január 18. –) magyar labdarúgó, a Vasas FC játékosa.

Pályafutása

Klubcsapatokban 
Szivacski Donát a Szeged, a Tisza Volán, a Honvéd és a Kecskemét korosztályos csapataiban ment végig a ranglétrán.

2014. augusztus 2-án tizenhét évesen debütált a Kecskeméti TE játékosaként kezdőként a Szombathelyi Haladás elleni bajnokin, melyen 1–0-s vereséget szenvedett a csapat. Egy szezont töltött itt és hét mérkőzésen lépett pályára.

2015 nyarán a Vasasnál volt próbajátékon. A meggyőző próbajáték után 2015. júliusában szerződést írt alá az angyalföldi klubbal. 2015. július 17-én a Siófokhoz került kölcsön a teljes szezonra. 2016. január 8-án a Vasas visszahívta a másodosztályból fél szezon után. 2017. augusztus 18-án megszerezte az első NB I-es gólját a Debrecen csapata ellen, ám nem volt teljes az öröm mert a piros-kék csapat 4–1-s vereséget szenvedett a Nagyerdei stadionban.

A 2016–2017-es idényben a bajnoki bronzérmes csapat tagja.

2022. május 22-én a Soroksár ellen ünnepelhette a 150. bajnoki mérkőzését a Vasasban (42 az NB I-ben és 108 az NB II-ben), ezen a napon lett az NB II bajnoka is.

A válogatottban 
Szivacski háromszor lépett pályára az U18-as és háromszor az U19-es ill. háromszor az U21-es magyar utánpótlás válogatottakban.

Statisztika

Klubcsapatokban
2023. március 1-jén frissítve

Sikerei, díjai 
  Vasas
 NB I bronzérmes: 2016–17
 NB II bajnok: 2021–22

Jegyzetek

Források 

Szivacski Donát (magyar nyelven). foci-info.hu (hozzáférés: 2022. október 13.)

1997-ben született személyek
Szegediek
Magyar labdarúgók
Labdarúgó-középpályások
A BFC Siófok labdarúgói
A Kecskeméti TE labdarúgói
A Vasas labdarúgói
Élő személyek
Az NB I labdarúgói